હોકિંગને માત્ર ૨૧ વર્ષની વયે મોટર ન્યુરોન ડિસીઝ લાગુ પડ્યો હતો અને આ રોગ સામેનો એમનો સંઘર્ષ ઘણો લાંબો ચાલ્યો. ૨૬ વર્ષની વયે વ્હીલચૅર હોકિંગની કાયમની સાથીદાર બની. પ્રાણઘાતક શારીરિક સ્થિતિ વચ્ચે પણ તેઓ સ્વભાવે ઘણા રમૂજી હતા. ૨૦૦૬માં એક મુલાકાત આપતા તેમણે કહ્યંુ હતું કે હું ઇચ્છું છું કે લોકો મને મારા બ્લૅક હૉલ અને ઓરિજિન ઓફ યુનિવર્સ ઉપરના મારા કામને લઈને યાદ કરે, નહીં કે મારા દેખાવને. હોકિંગ નાસ્તિક હતા અને તેમણે કહ્યું હતું કે મારો તો સાદો મત છે કે ઈશ્વરની હસ્તી જ નથી. હોકિંગ આ પેઢીના જિનિયસ મસ્તિષ્કના માલિક તરીકે યાદ રહેશે.